വൃത്തിക്കേട് അംഗീകരിക്കാനാവില്ല, പാകിസ്ഥാന് ക്രിക്കറ്റ് ടീമിന്റെ പരിശീലകനാകാന് ഞാന് മണ്ടനല്ല നിലപാട് കടുപ്പിച്ച് വസീം അക്രം ഇസ്ലാമബാദ്: പാകിസ്ഥാന് ക്രിക്കറ്റ് ടീമിന്റെ പരിശീലക സ്ഥാനം ഏറ്റെടുക്കുന്നതുമായി ബന്ധപ്പെട്ട അഭ്യൂഹങ്ങളില് രൂക്ഷവിമര്ശനവുമായി മുന് പാകിസ്ഥാന് ക്യാപ്റ്റന് വസീം അക്രം. സമൂഹമാധ്യമങ്ങളില് പാകിസ്ഥാന് ആരാധകര് പലപ്പോഴും അതിരുവിടാറുണ്ടെന്നും ളിക്കാരോടും പരിശീലകനോടും എത്ര മോശമായാണ് അവര് പെരുമാറുന്നതെന്നും അക്രം ചോദിച്ചു. പാകിസ്ഥാന് ക്രിക്കറ്റ് ടീമിന്റെ പരിശീലകനാകാന് മാത്രം ഞാന് മണ്ടനല്ലെന്നും വസീം അക്രം തുറന്നടിച്ചു. ആരാധകര് സമൂഹമാധ്യമങ്ങളില് കാണിച്ചുകൂട്ടുന്ന വൃത്തികേടുകള് അംഗീകരിക്കാനാകില്ലെന്നും അദ്ദേഹം പറഞ്ഞു. മുന് പാകിസ്ഥാന് താരങ്ങളായ മിസ്ബാ ഉള് ഹഖും വഖാര് യൂനിസും ദേശീയ ടീമിന്റെ പരിശീലക സ്ഥാനങ്ങളില് നിന്നും ഈയിടെ രാജിവച്ചിരുന്നു. ഇതിന് പിന്നാലെയാണ് അദ്ദേഹത്തിന്റെ പ്രതികരണം. മാത്രമല്ല പാകിസ്ഥാന് ക്രിക്കറ്റ് ടീമിന്റെ പരിശീലക സ്ഥാനം ഏറ്റെടുത്താല് വര്ഷത്തില് ചുരുങ്ങിയത് 200 മുതല് 250 ദിവസമെങ്കിലും തന്റെ കുടുംബത്തെ പിരിഞ്ഞ് നില്ക്കേണ്ടി വരുമെന്നും, അതിന് താന് തയ്യാറല്ലെന്നും വസീം അക്രം പറഞ്ഞു.